Петър Динчев
Лято

chitanka.info

Слънцето припича,

глъхне нейде звън.

Хайде бързо всички

да излезем вън.

Бяла перуника

праща мирис благ.

Вятърът ни вика

на лудешки бяг.

Над градини росни

литва цветен прах.

Бодро да се носи

волният ни смях.

В малки и големи

радост да искри.

Лятото е време

само за игри!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.